JohanHeinsen/ENO huggingface dataset:
Viborger Samler, 1843-04-06
Kjøbenhavn. Ved den i Fredags afholdte Generalforsamling af Trykkefrihedsselskabet blev i den kjøbenhavnske Afdeling valgt til Repræsentanter. Høiesteretsassessor Bruun, Student F. Barfod, Cand. juris Brock, Grosserer Oven, Cand. juris Hage, Jernstøber Lunde, Prof. Schouw, Prof. Larsen, Auditeur Lic. Hall, Copiist de Coninck, Overauditeur Müller. – Til Bestyrere af Afdelingen: Cand. Ploug, Cand. juris Gjødvad, Overlærer Olsen, Dr. Ballin, Mag. Monrad, Procurator B. Christensen, Cand. juris O. Lehmann, Mag. Tregder, Dispacheur Wessely.
Viborger Samler, 1843-04-06
Den 2den April fandt de masmannske Søndags skolers sædvanlige Aarsfest Sted i Trinitatis Kirke, i Overværelse af D. M. Kongen og Dronningen og Flere af den kongelige Familie samt en stor Mængde af for(Big. Td.) skjellige Stænder.
Viborger Samler, 1843-04-06
Mandagen den 3die April forsvarede Cand. theol. K. C. Wiborg sine Theses af en Fremstilling af Nordens Mytbologie, for at erholde Magistergraden. De ordentlige Opponenter, Professorerne Velschow og Rasm. Nielsen. Af Auditoriet opponerede Cand. theol. J. F. Hagen, Dr. Bech, Stud. theol. Brøchner, Stud, jur. J. A.A. Worsaae, Cand. phill. Lund og Stud. phill. Opper mann. Respondens var: Stud. philol. Gisli Magnusson. Acten foregik i Universitetsauditoriet Nr. 3 fra Kl. 10- 2 3/4 og fra Kl. 47. (Dg.)
Viborger Samler, 1843-04-06
Endeel af det kgl. Theaterpersonale agter efter Forlydende efter Saisonens Slutning at give Forestillinger i (Aalb. Av.) Provindserne.
Viborger Samler, 1843-04-06
Det vil være det store Publicum særdeles behageligt at erfare, at Sagen angaaende Dampskibes Jndladelse i Kjøbenhavns Havn nu er blevet afgjort ved en kongelig Resolution, som tillader Dampskibe at passere Toldbod(Bl. Td.) bommen med Jld under Kjedsen.
Viborger Samler, 1843-04-06
J Søndags Morges Kl. 5 1 udbrød Jldsvaade i Brændeviisbrænder Wiums Sted i Løvstrædet. Allarmtrommerne rørtes i Gaderne, og det lykkedes den tililende Hjælp snart at blive Herre over Jlden, saa at denne kun fortærede Taget af Baghuset, hvor Jlden var opkommen i et derværende Snedkerværksted. (Da.)
Viborger Samler, 1843-04-06
Ved den i Mandags foretagne Trækning af det 96de Classelotteries 2den Classe ere de større Gevinster faldne saaledes: 5000 Rbd. paa Amben 93288, 3000 Rbd. paa Amben 96170 og 5 Gevinster a 1000 Rbd. paa Amberne 64150, 77-170, 9-108, 52132 og 32298. De udkomne 16 Bagtal ere: 108. 110. 114. 122, 130. 298. (Dg.)
Viborger Samler, 1843-04-06
Præsten i Lyngby, Hr. Jbsen, har i Fædrelandet for 8de Marts d. A. erklæret: Fra alle politiske Sammenkomster er det min Overbeviisning, at jeg, som Præst, bør holde mig borte. For dem, der ikke skulde vide det, bemærke vi, at Lyngby ligger ganske tæt ved Sorgenfri. - Han erklærer endvidere: "Jeg frygter desuden ikke for, offentlig at bekiende, at jeg ikke under de constitutionelle Bestræbelser." – Det maa være en modig Mand, den Jbsen; han kunde dog risquere at miste sit Kald og 2 faae et, der var endnu bedre. (Corfaren.)
Viborger Samler, 1843-04-06
Landsbyen Særslev, imellem Odense og Bogense, har ved sin høie Beliggenhed været anseet for et færde les sundt Levested, og dette synes at finde nogen Bestyrkelse ved den Omstændighed, at der i disse Dage i dette Sogn er indtruffet, hvad der maaskee ikke let skal findes Mage til i andre Sogne i Danmark, at det i fulde hundrede Aar kun har havt to Præster. Den forrige Præst, hvis Kaldsbrev er underskrevet af Kong Christian den 6te den 29de Marts 1743, var Præst der paa Stedet i 61 Aar, og Menighedens nuværende værdige Sjælesørger, Hr. Pastor Sidenius, som succederede ham i Embedet, har været Præst der i 39 Aar. Særslev har ligefra Reformationen kun havt ti Præster. Det Anførte afgiver vel ogsaa et glædeligt Vidnesbyrd om, at et godt Forhold imellem Præst og Menighed maa have været fremherskende i et Sogn, hvor den menneskelige Lyst til Forandring saa lidet har gjort sig gjældende hos Stedets Præster. (O. Th. Av.)
Viborger Samler, 1843-04-06
Svendborg, d. 31te Marts. Atter idag har Uforsigtigheden ved Jordarbeide krævet sine Offere, idet en Mergelgrav paa Thurøe, hvori der alt i længere Tid arbeidedes, styrtede sammen og begrov to af Arbeiderne Møller M. Jørgensens 18-aarige Søn og Huusmand P. Michelsen fra Skaarupøer, som desværre efterlader sig Kone og 4 Børn. En tredie Arbeider, som var beskjæftiget i nogen Afstand fra de Andre, slap med en øieblikkelig Bedøvelse ved at blive kastet omkuld af den nedstyrtede Jord. (Svendb. Av.)
Viborger Samler, 1843-04-06
Den slesvigske Overret har sendt en Commission, bestaaende af Raaderne Esmarch og Kamphøvener samt Secretair Clausen til Husum, for at anstille en Undersøgelse angaaende Digevæsenet og Justitsr. Salchows Embedsførelse og optage Forhør i denne Anledning.
Viborger Samler, 1843-04-06
Fra Flensborg er i denne Tid udsendt to store Skibe paa Hvalfiskefangst i Sydhavet. Disse Skibe ere udrustede for 3 Aar, og ville blive saalænge borte, indtil de have fuld Ladning. Trannen udkoges, som bekjendt, strax ombord. Til deres Proviantering var blevet slagtet 100 Stude, halvtreds til hver. Veile, den 3die April. Fæstningsslaven Peder Chr. Christensen fra Rørkiær, der i Rendsborg under en Sygdom havde skriftet for Præsten, at han for 89 Aar siden havde sat Jld paa 2 Steder i Landsbyen Raubjerg ved Apenrade og myrdet en Sømand i et Krat ved Hopdrup, kom igaar herigjennem, sluttet i Lænker, med 2 Mands Vagt, for at paavise et Sted imellem Veile og Horsens (ved Remmerslunds Kro), hvor han ifølge hans Udsigende skulde have myrdet og nedgravet en veifarende Harpespiller og Harpespillerske. Er dette hans Udsagn opdigtet, maaskee for at faae en Reisetour eller Leilighed til at undvige, saa er det underligt nok, at det efter Forlydende skal træffe sammen med den Omstændighed, at der i Bjerre Hatting Herreders Jurisdiction skal være opdaget tvende nedgravede Liig. (Veile Av.)
Viborger Samler, 1843-04-06
Horsens, den 4de April. J Morges Kl. 7 1/2 bortførtes den her i over et Aar i Arresterne hensiddende Niels Christian Hansen Høegh (20 Aar gl.), som ved et Reeb havde ombragt den 78aarige Olding Huusmand Niels Rasmussen i Eier, til Retterstedet paa Eier Mark, omtrent 2 Mile herfra Byen, for der at lide sin Straf. Han havde imorges, forinden han førtes tilVogns, flittigen holdt sig til sin Psalmebog og deraf læst ganske høit flere for ham trøstende Palmer. Da Delinqventen, der var iført en til ham syet pæn hvid Blouse, hvorpaa nogle sorte Baand, samt et hvidt Halstørklæde, var ankommen til Retterstedet, modtoges han der af sin Forhørsdommer, Herredsfogden Hr. Justitsraad Bernth, der oplæste Dommen og det allerh. Rescript for ham, hvorpaa Hr. Pastor Borch heraf Byen, der i den sidste 3 Ugers Tid dagligen – ligesom og Hr. Pastor Tetens i en lang Tid forud et par Gange om Ugen omhyggeligen har indgydet ham Religionens Trøst og foreholdt ham sin syndige Gierning, meddeelte Synderen de sidste Trøstens Ord, og derpaa nedlagde han roligen sit Hoved paa Blokken – og strax fulgte det dræbende Hug, som endte hans qvalfulde Liv. Executionen blev her af Skarp retten, Hr. Stengel fra Odense, udført med megen Hurtighed og Nøiagtighed og uden nogensomhelst Brug af Jernbøiler eller deslige Ting, som Tilfældet nylig var med de ved Roeskilde henrettede tvende Forbrydere. Stengel yttrede selv Frygt for Udførelsen af Executionen, da han paa Retterstedet saae den sjeldne og ualmindelig korte og tykke Hals som Synderen havde; men alligevel gik det meget heldig. Over halvandet hundrede Bønder med Forke, foruden nogle Ridende, udgjorde Kredsen og Executions stedet. En stor Mængde Mennesker vare tilstede. (Horf. A.)
Viborger Samler, 1843-04-06
For kort Tid siden har i Aarhuus dannet sig en Sangforening, der under visse Betingelser er tilgængelig for enhver dannet Mandsperson, som har Stemme og Gehør. Medlemmerne forsamle sig een Gang ugentlig, for at afsynge fiirstemmige Sange, efterat de enkelte Stemmer forud ere indøvede i specielle Syngetimer. Sammesteds har ogsaa constitueret sig et Selskab, der agter at oprette en Sommerklub, i Salonen i Riis Skov, hvilken i en Række af Aar har staaet aaben for enhver honnet Person, som derom har henvendt sig til Værten og erlagt det bestemte Contingent. (Ab. Av.)¬
Viborger Samler, 1843-04-06
J Kjøbenhavnsposten læses en indsendt Artikel angaaende, at der af en vis Embedmand har været ivreffor, i en Sommer-Salon, beliggende ved een af Nørrejyllands Kjøbstæder, at faae stiftet en saakaldet "Gentlemanns=Klub, hvorfra mangen god og brav Borger, der formodentlig ikke synes at være fiin nok, skulde udelukkes."
Viborger Samler, 1843-04-06
Den Stænderdeputerede for det første District af mindre Landeiendomsbesiddere i Jylland, Proc. Juel til Vang gaarden, er ved Døden afgaaet. Den Hedengangne, som nød sin Egns almene Agtelse, har ogsaa i sin stænderiske Virksomhed vundet Krav paa Anerkjendelse. Som Suppleant i hans Sted indtræder Hr. Kammerraad, Landinspecteur Bie til Bangsbo. (Aalb. Av.)
Viborger Samler, 1843-04-06
Under 13de Marts er afsagt Commissions=Dom i den store dronninglundske Justitssag, der havde sin Udgang fra det bekjendte Myrderi i Skjæve Sogn. Paa Commissionens (Justitsr. Tetens's og Overauditeur Petersens) priselige Foranstaltning er hele Dommen allerede udkommen i Trykken, hvori den udgjør circa 21 Ark. Af Dommen seer man foreløbigt, at de Personer, som have foretaget Mishandlingen og Drabet af de i Egnen saa forhadte Jndivider, nemlig Arrestanterne Lars Jensen (44 Aar gl.), Sør. Jepsen (32 A.), Ped. Jepsen (24 A.) og Ped. Hansen (32 A.), ere blevne dømte fra Livet og Arrestanterne Lars Kroge (26 A.), A. Pedersen (25 A.) og Jens Chr. Pedersen (21 Aar) til Forbedringshuusarbeide i resp. 2 og 1 Aar; endvidere de Tiltalte, Gromd. P. Christensens Hustrue af Østergaard og Sognefoged H. Chr. Hansen i Skjæve, som middelbart havde understøttet Toget til Skjæve for at give Skarnspakket nogle Prygl, til Fængsel paa Vand og Brød i 3 G. 5 Dage; Huusmd. Chr. Jørg. Leergrav eller Klyngen af Hellum og Gaardmd. N. Jensens Hustrue af Carlsbjerg, for i denne Sag at have afgivet usand Forklaring i Retten, resp. 2 G. 5 Dages Fængsel paa Vand og Brød og 40 Dages Fængsel paa sædvanlig Fangekost. - Skjøndt Ugierningen i Skjæve maatte vække almindelig Afsky, og Berøvelse af Livet ikke kunde vente anden Følge efter Loven end Straf paa Livet, saa er det dog at ønske og haabe, at de nævnte Drabsmænd, hvis Hensigt med Misgierningen det dog egentlig har været, at befrie Egnen fra Skarnspakket og skaffe denne den Sikkerhed, som de paa anden Maade mistvivlede om at see tilveiebragt, maae blive indstillede til Hs. Majestæt Kongens milde landsfaderlige Naade og see Livsstraffen forvandlet til en anden Straf for den begaaede Udaad og det udøvede Brud paa Retssikkerheden. Fra Egnen skal ogsaa være indgaaet eller intenderet en Petition til Hs. Majestæt om de nævnte Domfældtes (S. Bl.)
Viborger Samler, 1843-04-06
Benaadning. Aalborg. Af Hr. Slagter S. Meyer her i Byen er i disse Dage herfra udført en Ko, der var opfedet hos Hr. Møller Færch i Svenstrup Mølle og holdt den usædvanlige Vægt af 1250 Pund. (S. Bl.)
Viborger Samler, 1843-04-06
Udnævnelser. Under 15de f. M. er der meddeelt allerhøieste Confirmation, paa den for C. C. Larsen udfærdigede Bevilling til at være Varemægler i Kbh. - Under 24de f. M. har Hs. Majestæt allernaadigst udnævnt Fuldmægtig under det kgl Rentekammer H. A. Malling til Landskriver i Landskabet Stavelholm.
Viborger Samler, 1843-04-06
- Under 30te f. M. har Hs. Majestæt allernaadigst udnævnt Copiist, Hofjunker L. W. Serene d'Acqveria, til Fuldmægtig ved Kjøbenhavns Politiret og Politiets øvrige Forretninger. - Under 31te f. M. har Hs. Majestæt allernaadigst beskikket Sognerræst for Aske Menighed I. C. P. Jedrosky til Sognepræst for Munkeboe Menighed i Fyens Stift.
Viborger Samler, 1843-04-06
Under 1ste d. M. er Cand Philol. H. H. Lefoli af Directionen for Universitetet og de lærde Skoler constitueret til Lærer ved Sorø Academies Skole. Under f. D. har Hs. Majestæt allernaadigst udnævnt Forstanderen for Helsingørs Hospital A. F. Bjerg og Forstanderen for Slagelse Hospital M. G. Nellemann til Cancelliraader med Rang i 7de Classe Nr. 1. Under f. D. har Hs. Maj allernaadigst forundt Hospitalsforstander Exam Jur. N. G. Borch Bestalling som Procurator i Ribe Stift og den Deel af Aarhuus Stift, som ligger i Veile Amt med Forpligtelse til at boe i Veile.
Viborger Samler, 1843-04-06
Ledigt Embede. Organisttjenesten ved Garnisonskirken i Kjøbenhavn. Aarlig Løn 200 Rbd. Sølv og 10 Rbd. til en Calcant. Ansøgninger indgives inden 4 Uger til Kirkens Patronat. (Bekjendtgjort ledig den 1ste April).
Viborger Samler, 1843-04-06
Reisende med Dampskibet fra Kallundborg til Aarhuus, den 2den April: Fru Majorinde Schlegel, Frøken Wulff, Hr. Secher, Jfr. Weile, Proprietair Engelsted, Kjøbmand Westermann, Proprietair van Deurs med Frue, Volontair Müller, Jfr. Fürst, Kjøbm. Plewe og Herskind, Avlsforvalter Wad, Handels betjenterne Bager, Sinnemann og Müllertz, Styrmand, Müllertz, Opsynsmand Petersen, Kom. Buttlitz og Thorsen. Med Samme fra Aarhuus til Kallundborg, den 3die De. Cancelliraad Funder med Familie, Grosserer Bendix, Kom. Jacoby, Guldberg, Hansen, C. Nissen og N. Bay Proprietairerne Jbsen og May, Forpagterne Mackeprang, Schwensen og Schrøder, Skibsfører Gothardt, Maskinbygger Juul, Handelsfuldm. Woldemar og Samson, Slagtermester Scheibel.
Viborger Samler, 1843-04-06
Med Dagvognen fra Viborg til Aarhuus, den 2den April: Kjøbmændene Lazarus og Guldberg. Med Samme fra Aarhuus til Viborg, den 3die d. M. Mad. Schiøtte. Med Samme fra Viborg til Randers, den 5te April: Kjøbmand Theilgaard og Hr. Eilschov.
Viborger Samler, 1843-04-06
AVERTISSEMENTS. Mandagen den 10de April afholdes Examen i min Skole hos Bager Christensen i Vestergade. Fra Kl. 9-12 om Formiddagen examineres i Dansk, Tydsk og Religion; fra Kl. 2 - 5 om Eftermiddagen i Historie, Geographi og Regning, ligesom og de skriftlige Prever eftersees. Til at overvære denne Examen indbydes herved ærbødigst Elevernes Forældre og Andre, der maatte interessere sig for Underviisningen. - Nye Elever kunne optages i Skolen. Krogh. Viborg, den 5te April 1843. 2200 Rbd. ønskes i førstkommende Juni Termin tillaans mod fuldkommen betryggende Sikkerhed i en indbringende Landeiendom. Man behage at henvende sig til Cand. juris Neckelmann i Viborg.
Viborger Samler, 1843-04-06
Extra godt rødt Kløverfro bliver og ganske kort Tid at faae hos A. W. Sandberg.
Viborger Samler, 1843-04-06
Skudsmaalsbøger. L. Damgaard i Skive. bekommes hos
Viborger Samler, 1843-04-06
Nogle Lispund Halm er at faae tilkjøbs hos S. Windelin.
Viborger Samler, 1843-04-06
Placat. Jfølge Forlig og Udlæg, bliver, efter Creditors Begjæring, det af Smeden Søren Hviid beboede Sted Nr. 259 i denne Byes store Bradpandegade med Hauge og Ret til Brøndvand, ved Auction, som afholdes paa Raadhuuset, Onsdagen den 19de April førstkommende, Formiddag Kl. 11, absolut bortsolgt, efter de Conditioner, der ved Auctionen vil blive bekjendtgjorte, og som forinden ere til Eftersyn hos Procurator Bastrup. E. Selmer. Viborg, den 6te April 1843. (Hermes følger 2 Tillægsblade.)
Viborger Samler, 1843-04-06
Tillægs-Blad til Viborg Stifts-Tidende, No 55. paa an
Viborger Samler, 1843-04-06
Blandinger. En 23 aarig Pige, Maria Furtner, fra Weitzenreuth i Districtet Prien, har efter Foregivende levet i 11 Aar af Kildevand; hun er frisk, sund og munter. Dette i physiologisk og zoochemisk Henseende høist interessante Tilfælde undersøges nu, siger Augsb. Allg. Zeit., i det herværende almindelige Sygehuus, efter Pigens egen og frivillige Opfordring, af en Lægecomitee, og med største Spænding imodeseer man Resultaterne Paa Schusterinsel, i Districtet Lørrach i Storh. Baden, sporedes den 25de Marts om Morgenen, Kl. 7 1/4, et stærkt Jordstød, der syntes at løbe i følgeformig Bevægelse fra Sydost til Nordvest. Husene rystedes i deres Grund; Døre og Vinduer klirrede; de fritstaaende Mobilier styrtedes tildeels omkuld. Luften var taaget Den 27de Marts hensov i Heidelberg, efter 8 Dages Sygeleie, den 74 Aar gamle Professor juris, Geheimeraad Dr. Zacharia v. Lingenthal, Commandeur af Zübringer Løver denen. J ham taber Tydskland een af sine dygtigste Lærde og meest anerkjendte Retslærde.
Viborger Samler, 1843-04-06
Den 23de Marts, Kl. 5 om Eftermiddagen, faldt en lille Jldkugle ned dag Glaciet ved Fortet Jssy ved Paris. Solen skinnede i sin fulde Glands. Efter 2 Øievidners Erklæring havde Kuglen et hvidagtig lyst Skin, og en flammende Hale efter sig; fra Halen udgik under Nedfaldet Funker.
Viborger Samler, 1843-04-06
En Dr. Papudopulo-Bretay i Paris har opfundet et Beskyttelses=Kyrads af sammenpresset Bomuldsfilt. Om sammes Hensigtsmæssighed er man ved de stedfundne Prøveforsøg bleven overtydet. Flere af et Soldatergevær med sædvanlig Feltladning og i nær Afstand paa en og samme Plet affyrede Kugler tilføiede nemlig en med dette Kyrads bedækket Kalv ikke den mindste Beskadigelse eller Contusion, Dyret syntes endog slet ikke at lide Noget ved Kuglernes heftige Anprellen. Der tales i Paris og Jndførelsen af dette nye Beskyttelsesvaaben.
Viborger Samler, 1843-04-06
J London har man for faa Dage siden paa Træbrolægningen i Regentstreet anstillet Forsøg med den allerede i nogen Tid i Manchester afbenyttede Gade-Reengjøringsmaskine, Resultatet var meget tilfredsstillende. Maskinen bestaaer af en af 2 Heste trukken, og af en Kudsk ledsaaet Karre, hvis Hjul ved dens Omdreining optage Ureenligheden fra Brolægningens Overflade, og føre den til et ved Karren befæstet Verkel. Karren foer med jevn Hurtighed igjennem Regentstreet, efterladende sig en godt feiet Grund, der paa en mærkelig Maade contrasterede med den ikke feiede. J min dre end 6 Minuter var Karren fyldt. Dens Virksomhed er liig 40 Menneskers; den yttrer sig paa en tredobbelMaade: ved Feining, Paalæssen og Borttransportering. Apparatet er udmærket simpelt. Det bestaar af en Række Koste, det hænge ned fra en let Jernramme, der er befæstet ved Bagdelen af en sædvanlig Karre. Denne hviler paa lave Hjul for at Paalæsningen kan gaae lettere for sig. Ligesom Hjulene dreie sig omkring, feie Kostene successivt Jorden og bringe Smudset op ad en skraa Flade, hvorfra den falder ned i selve Karren, Karren har en saadan Jndretning, af den med 3/4 danske Miils Hurtighed i Timen kan passere igjennem de meest levende Districter i Byen, uden at bevirke nogen Standsning. J Manchester er man meget vel tilfreds med denne Maskine, der har betaget denne Stad, dens tidligere smudsige Udseende.
Viborger Samler, 1843-04-06
Fra Valparaiso meldes, at den gule Feber anretter frygtelige Ødelæggelser i Guayaquil, hvor den i faa Dage har bortrykket 1500 Mennesker. Resten af Jndbyggerne er flygtet; Forretningerne ere aldeles standsede.
Viborger Samler, 1843-04-06
J Sydtydskland er det, iøvrigt høist usandsynlige Rygte almindeligt udbredt, at den tyrkiske Sultan agter at gjeste Wien. Det er nemlig stridende imod alle tyrkiske Anskuelser og Vedtægter, at en Sultan skulde foretage en Udenlandsreise, og tilmed lyksaliggjøre Gjaurs med sin høie Nærværelse.
Viborger Samler, 1843-04-06
Døde. Kjøbenhavn: Kgl. Capelmusicus David Noack, 43 Aar; forhenværende Urtekræmmer F. A. Schaldemose; Urtekræmmer S. Nielsens Enke, Ane Marie; Johanne Bolbroe, f. Hertz, 83 Aar; W. C. Wallich, 87 Aar; Ane Christine Marie Bresta, f. Holm; Urtekræmmer Holms Enke, Michaeline Dorothea, f. Smidt, 71 Aar; Simle Jsral, f. Joseph. 86 Aar; Jernhandler Petersens Enke, Gissel Petersen, f. Qvist, 59 Aar; Cathrine Sophie Methling, f. Hein; Frederik Greve, 24 Aar; forhenv. Oltapper Rasmus Petersen, 73 Aar; Skrædersvend Lars Petersen; Martin Edvard Kirchhoff, 15 Aar; Palle Sørensen, 78 Aar. - Soro: Elev ved Soro Academi, Carl Martin Wendt, 20 Aar. - Stege, Farver og Tiendecommissair Niels Starup, 74 Aar. - Odense: Smaahandler Peter Jørgensen, 63 Aar. - Aarhuus: Frederikke Emilie Bang, 16 Aar. - Ved: Lauritz Spandet Vogelius Secher, 27 Aar. - Foussing: Forpagter Jacob Bernhard Hagen, 68 Aar. - Tønning: Postmester, Krigsraad v. Sames. - Vos Præstegaard i Bergens Stift: Henriette Antonette Mønster, f. Melchior, 71 Aar. 5te Fredag i Faste prædiker Hr. Pastor Ursin i Søndresogns Kirke.
Viborger Samler, 1843-04-06
Domme, afsagte i den Kongl. Landsoverret i Viborg. - Den 20de Marts 1843. Nr. 2. - Ldsopkt. Jespersen som Actor, ctr. Ldsoprykt. Bastrup som Defenfor for Ole Andreasen Fourholdt, tiltalt for Tyverie, og ved Hammerum Herreds Extraret dømt til at hensættes til Forbedringshuusarbeide i Viborg Tugt- og Forbedringshuus i 2 Aar. - Dom: "Tiltalte, Ole Andreasen Fourholdt, bør hensættes i Fængsel paa Vand og Brød i 4 Gange 5 Dage. Nr. 86. - Ldsopkt. Bastrup som Actor, contra Ldsorpkt. Holm som Defenfor for Jens Christian Jensen, tiltalt for Tyverie og Hælerie samt for at have givet Anviisning til Tyverie og ved Hornum og Fleskum Herreders Extraret dømt til at hensættes i Fængsel paa Vand og Brød i 6 Gange 5 Dage. – Dom: "Tiltalte, Jens Christian Jensen, bør hensættes til Forbedringshuusarbeide i Viborg Tugt- og Forbedringshuus i 2 Aar. Nr. 93 – Ldsoprykt, Bastrup som Actor, contra Ldsoprykt. Jespersen som Desenfor for Arrestantinden Ane Cathrine Jacobsdatter, tiltalt for at have født i Dølgsmaal og derved foranlediget Barnets Død og ved Hasle mfl. Herreders Extraret dømt til at hensættes til Forbedringshuusarbeide i Viborg Tugt- og Forbedringshuus i 1 Aar." – Dom: "Herredstingsdommen bør ved Magt at stande." Nr. 12. – Slagter C. Carstens af Aarhuus (Ldsoprykt. Quistgaard), contra Skipper S. J. Eggers af St. Jürgen ved Flensborg (Ldsoprykt. Jespersen).¬
Viborger Samler, 1843-04-06
(Citanten, Slagter Carstens, paaanker under nærværende Sag en inden Aarhuus Kjøbstads Politiret den 8de Septbr. f. A. afsagt Dom i en Sag, anlagt imod ham af Jndstævnte G. J. Eggers for reelle Jnjurier m.v., samt den derefter hos ham foretagne Executionsforretning). Ved bemeldte Dom er saaledes kjendt for Ret: Jndklagede, Slagter C. Carstens her af Staden, bør bøde til Aarhuus Kjøbstads Fattigkasse 50 Rbd. Sølv, samt give Klageren, Skipper Eggers fra St. Jürgen ved Flensborg, Erstatning efter uvillige Mænds Skjøn for de Lidelser han har maattet udstaae i Anledning af den ham tilføiede Mishandling. Saa bør han og erstatte Klageren denne Sags Omkostninger med 8 Rigsbankdaler Sølv. Det Jdømte udredes inden 3de Solemærker efter denne Doms lovlige Forkyndelse under Adfærd efter Loven." Dom: "Politiretsdommen bør ved Magt at stande, dog saaledes, at den Jndstævnte, Skipper Eggers, tilkjendte Erstatning for Lidelser bortfalder. Ligeledes for den paaankede Executionsforretning ved Magt at stande. Processens Omkostninger for Overretten betaler Citanten til Jndstævnte med 20 Rbd. Sølv, som udredes inden 8 Uger efter denne Doms lovlige Forkyndelse under Adfærd efter Loven.
Viborger Samler, 1843-04-06
Den 27de Marts. Nr. 3. - Ldsorpkt. Nyboe som Actor, contra Ldsorpkt. Lykke som Defenfor for Arrestanten Niels Jeppesen Røgild. tiltalt for anden Gang begaaet Tyverie og for ulovlig Omgang med Hittegods og ved Han Herredernes Extraret dømt til at hensættes til Forbedringshuusarbeide i Viborg Tugt og Forbedringshuus i 4 Aar. - Dom: "Arrestanten Niels Jeppesen Røgild bør hensættes til Forbedringshuusarbeide Viborg Tugt- og Forbedringshuus i 18 Maaneder."
Viborger Samler, 1843-04-06
Nr. 94. - Ldsovp. Cancelliraad Møller som Actor, ctr. Ldsoprykt. Juul som Defenfor for Arrestanten Joseph Røssel, tiltalt for Falsk, Bedragerie og Tyverie og ved Horsens Kjøbstads Extraret dømt til at hensættes til Forbedringshuusarbeide i Viborg Tugt- og Forbedringshuus i 4 Aar. Dom: "Arrestanten Joseph Røssel bør hensættes til Forbedringshuusarb, i Viborg Tugt- og Forbedringsh. i 2 Aar.
Viborger Samler, 1843-04-06
Nr. 96. - Ldsovrpkt. Nyboe som Actor, ctr. Ldsoprykt, Lykke som Defenfor for Arrestanten Jens Peder Pedersen, tiltalt for Tyverie, og ved Bølling og Nørre Herreders Ertraret dømt til at hensættes til Forbedringshuusarbeide i Viborg Tugt- og Forbedringshuus i 2 Aar. - Dom: "Herredstingsdommen bør, forsaavidt paaanket er, ved Magt at stande." Nr. 14. - Gjertrud Hansdatter af Gjerndrup (Ldsoprykt, Nyboe befalet), contra Jørgen Lassen Christensen af Wilsleff, (Ldsoprykt. Lykke befalet).¬
Viborger Samler, 1843-04-06
Proclamata læste i den kgl. Landsoverret i Viborg i Marts Maaned: Kjøbmand Hans Wandborgs Fallitboe (Ribe). Frederik Joachims Obels og afdøde Hustrues Ane Cathrine Berings Fællesboe (Sæbye).